អំពីបញ្ជីរង់ចាំ

តើគ្លីនិកឯកទេសគឺជាអ្វី?

គ្លីនិកឯទេសគឺជាគ្លីនិកវេជ្ជសាស្ត្រដែលលោកអ្នកអាចទៅជួបវេជ្ជបណ្ឌិតឯកទេស អ្នកវិជ្ជាជីវៈសម្ព័ន្ធសុខភាព ឬគិលានុបដ្ឋាក អំពី​បញ្ហាសុខភាពជាក់លាក់ណាមួយ។ លោកអ្នកត្រូវមានលិខិតបញ្ជូនពីវេជ្ជបណ្ឌិតព្យាបាលជំងឺ​ទូទៅ(GP) ឬវេជ្ជបណ្ឌិតគ្រួសាររបស់លោកអ្នក ឬពីបុគ្គលិកថែទាំសុខភាពឯទៀត ដើម្បីទៅជួបគ្រូពេទ្យឯកទេសណាមួយ។ គ្លីនិកឯកទេសក៏ត្រូវបានហៅផងដែរថា គ្លីនិក‘outpatient’ (អ្នកជំងឺមិនស្នាក់នៅក្នុងគ្លីនិក)។

ហេតុអ្វីបានជាខ្ញុំនៅក្នុងបញ្ជីរង់ចាំ?

លោកអ្នកស្ថិតនៅក្នុងបញ្ជីរង់ចាំដើម្បីជួបវេជ្ជបណ្ឌិតឬអ្នកវិជ្ជាជីវៈសុខភាពឯទៀតអំពីបញ្ហាសុខភាពរបស់លោកអ្នក ដោយសារគ្មានពេលណាត់ជួបឯទៀតនៅគ្រានេះ។ គ្លីនិកខ្លះមានបញ្ជីរង់ចាំរយៈពេលខ្លី ហើយគ្លីនិកខ្លះទៀតមានបញ្ជីរង់ចាំរយៈពេលយូរ។

**តើខ្ញុំអាចទៅជួបឆាប់ជាងនេះបានឬទេ?**

បើលោកអ្នកចង់ទៅជួបឆាប់ជាងនេះ លោកអ្នកអាចជ្រើសយកការទៅជួបគ្រូពេទ្យឯកទេសឯកជន។ លោកអ្នកក៏​អាចពិភាក្សាជាមួយវេជ្ជបណ្ឌិតលោកអ្នកផងដែរអំពីការបញ្ជូនលោកអ្នកទៅកាន់មន្ទីរពេទ្យមួយទៀត។

តើ**ខ្ញុំត្រូវធ្វើអ្វី**បើសុខភាពឬស្ថានភាពរបស់ខ្ញុំផ្លាស់ប្ដូរ?

បើសុខភាពលោកអ្នកមានការផ្លាស់ប្ដូរ សូមអញ្ជើញទៅជួបវេជ្ជបណ្ឌិតរបស់លោកអ្នក។ នៅក្នុងករណីសង្គ្រោះបន្ទាន់ សូមអញ្ជើញ​ទៅកាន់អគារសង្គ្រោះបន្ទាន់នៃមន្ទីរពេទ្យនៅជិតលោកអ្នកជាងគេបង្អស់។

**តើខ្ញុំត្រូវធ្វើអ្វីបើខ្ញុំមិនចង់ឬមិនត្រូវការស្ថិតនៅក្នុងបញ្ជីរង់ចាំ?**សូមប្រាប់យើង បើលោកអ្នកមិនត្រូវការស្ថិតនៅក្នុងបញ្ជីរង់ចាំទេនោះ។ ឧទាហរណ៍ៈ លោកអ្នកទទួលការពិនិត្យ​មើល​ដោយ​មន្ទីរពេទ្យមួយទៀត។ ការធ្វើដូចនេះជួយយើងក្នុងការកាត់បន្ថយចំនួនក្នុងបញ្ជីរង់ចាំ និងពិនិត្យជន​ម្នាក់​ទៀតបាន​លឿន​ជាង​មុន។

**តើខ្ញុំនឹងដឹងអំពីការណាត់ជួបរបស់ខ្ញុំតាមវិធីណា?**

**យើងនឹងទូរសព្ទទៅលោកអ្នក ផ្ញើលិខិតឬសារ** SMS **ទៅប្រាប់លោកអ្នកថា មានពេលណាត់ជួបហើយ។ យើងនឹង​ជម្រាបលោកអ្នកនូវអ្វីៗដែលលោកអ្នកចាំបាច់ត្រូវយកទៅកាន់ការណាត់ជួបនោះ។**

តើ**ខ្ញុំត្រូវធ្វើអ្វី**បើខ្ញុំប្តូរ**ព័ត៌មានសម្រាប់ទាក់ទងខ្ញុំ នៅក្នុងពេលដែលខ្ញុំស្ថិតនៅក្នុងបញ្ជីរង់ចាំ**?

ជាការសំខាន់ដែលយើងមានព័ត៌មានសម្រាប់ទាក់ទងលោកអ្នកនៅគ្រាសព្វថ្ងៃ ដើម្បីឲ្យយើងអាចទាក់ទង​លោកអ្នក​បាន។ សូមទូរសព្ទឬផ្ញើអ៊ីមែលមកយើង បើលោកអ្នកប្ដូរព័ត៌មានសម្រាប់ទាក់ទងលោកអ្នក។ ឧទាហរណ៍ៈ បើលោក​អ្នក​ផ្លាស់ប្ដូរផ្ទះ ឬលេខទូរសព្ទរបស់​លោកអ្នក។

តើ**ខ្ញុំត្រូវធ្វើអ្វី**បើខ្ញុំប្តូរ**វេជ្ជបណ្ឌិត GP របស់ខ្ញុំ?**

យើងក៏ត្រូវការអាចទាក់ទងវេជ្ជបណ្ឌិត GP របស់លោកអ្នកផងដែរ ដើម្បីផ្ញើជូនគា់នូវព័ត៌មានអំពីការថែទាំ​លោក​អ្នក។ សូម​ប្រាប់​យើងបើលោកអ្នកប្ដូរវេជ្ជបណ្ឌិត GP របស់លោកអ្នក នៅក្នុងពេលនៅក្នុងបញ្ជីរង់ចាំ។

**តើខ្ញុំត្រូវធ្វើអ្វី បើខ្ញុំត្រូវការជំនួយបន្ថែម?**

សូមប្រាប់យើងបើសិនជា

* លោកអ្នកមានពិការភាពណាមួយ
* លោកអ្នកត្រូវការអ្នកបកប្រែភាសាឬជំនួយវប្បធម៌ឯទៀត
* លោកអ្នកត្រូវការជំនួយយានដឹកជញ្ជូន

យើងនឹងផ្ដល់ព័ត៌មានអំពីការថែទាំលោកអ្នកទៅកាន់ GP របស់លោកអ្នក និង

អ្នកវិជ្ជាជីវៈសុខភាពឯទៀតដែលពាក់ព័ន្ធនឹងការថែទាំលោកអ្នក។